கேள்வி: காளிகா பிரசாத் பட்டாச்சார்யா - ஆரம்பகால வாழ்க்கை குறித்து விரிவாக சொல்லுங்கள்.
பதில்: அசாமின் சில்சாரில் உள்ள பட்டாச்சார்யாவின் வீட்டில் இசை என்பது ஒரு உள்ளார்ந்த பகுதியாக இருந்தது. தாளம் மற்றும் இசைக்கு மத்தியில் வளர்ந்ததால்து, இளம் வயதிலேயே தபேலா வாசிக்கக் கற்றுக்கொள்வது என்பது இவருக்கு குழந்தை தனது முதல் அடியை எடுத்து வைப்பது போல இயல்பாக நடந்தது. தபேலா மீதான அவரது ஈர்ப்பு படிப்படியாக அவரை பல்வேறு இன தாளங்களை நோக்கித் தள்ளியது. தபேலா வாசிக்கக் கற்றுக்கொண்டபோது, குரல் இசையிலும் பயிற்சி பெற்றார். இசையின் மீதான இவரது தீவிர ஆர்வம் இறுதியில் இவரை வங்காள மற்றும் வடகிழக்கு இந்தியாவின் நாட்டுப்புற இசையின் பக்கம் சாய்த்தது. எனவே, பாரம்பரிய நாட்டுப்புறப் பாடல்களைத் தேடத் தொடங்கினார். 1995 இல், அவர் ஜாதவ்பூர் பல்கலைக்கழகத்தில் ஒப்பிலக்கியத் துறையில் சேர்ந்தார். 1998 ஆம் ஆண்டில், நாட்டுப்புற இசைக்கலைக்கான இந்திய அறக்கட்டளையின் ஆராய்ச்சி மானியம் பெற்று பெங்களூர் சென்றார்.
கேள்வி: காளிகா பிரசாத் பட்டாச்சார்யா - தோஹர் இசைக்குழு என்பது என்ன?
பதில்: File:KALIKA.jpg பட்டாச்சார்யா 1999 ஆம் ஆண்டு தோஹர் என்ற நாட்டுப்புற இசைக்கலைஞர்களின் குழுவை உருவாக்கினார்.1999ம் ஆண்டில்,தன்னுடைய தனித்துவமான இயக்கத்தின் மூலம், பல கவனிக்கப்படாத நாட்டுப்புற பாடல்களை மக்களைச் சென்றடையும் வகையில் பிரபலமாக்கினார். தோஹர் குழுவின் இசை நிகழ்ச்சிகள் தனித்துவமானவையாக விளங்கின. இவர்களது இசைநிகழ்ச்சிகள் நகர மக்களின் கடைமை, ஆய்வு, பொழுதுபோக்கு ஆகியவற்றிலிருந்து பிரிக்க முடியாத உணர்வுபூர்வமானதாக மாறியது. தோஹர் இசைக்குழு ஒன்பது ஆல்பங்களை வெளியிட்டுள்ளது.
கேள்வி: காளிகா பிரசாத் பட்டாச்சார்யா - இசைப்பணி பற்றி விளக்கவும்.
பதில்: பட்டாச்சார்யா ஹிந்தி மற்றும் பெங்காலி திரைப்படங்களில் சில பின்னணிப் பாடல்களைப் பாடியுள்ளார். அசோக் விஸ்வநாதன் இயக்கிய கும்ஷுதா என்ற ஹிந்தி திரைப்படத்தில் பாடல்கள் பாடியுள்ளார். 2007 ஆம் ஆண்டில், சுமன் முகோபாத்யாய் இயக்கிய பெங்காலி திரைப்படமான சதுரங்கா என்னும் திரைப்படத்தில் பாடியுள்ளார். 2008 ஆம் ஆண்டில், கவுதம் கோஸ் இயக்கிய இந்தியா-வங்கதேச கூட்டுத் திட்டமான மோனர் மனுஷ் என்ற பெங்காலி திரைப்படத்திற்காக இவர் பாடியுள்ளார். இது. ஃபகிர் லாலன் ஷாவின் வாழ்க்கை மற்றும் தத்துவத்தின் மீது சுனில் கங்கோபாத்யாய் எழுதிய நாவலை அடிப்படையாகக் கொண்ட திரைப்படம் வங்காளத் திரைப்படமாகும். 2012 ஆம் ஆண்டில், பட்டாச்சார்யா பல்வேறு ஆராய்ச்சி சார்ந்த கட்டுரைகளை எழுதினார், அவை பல்வேறு தேசிய மற்றும் சர்வதேச பத்திரிகைகள் மற்றும் செய்தித்தாள்களில் வெளியிடப்பட்டன. நந்திகர், கல்யாணி நாட்டிய சர்ச்சா மற்றும் திரிதியோ சூத்ரோ போன்ற புகழ்பெற்ற நாடகக் குழுக்களுக்கும் பட்டாச்சார்யா இசையமைத்துள்ளார். பல பிரபலமான பெங்காலி மற்றும் ஹிந்தி திரைப்படங்களின் பின்னணி பாடகராய் இருந்ததைத் தவிர, சோவன் தரஃப்தார் இயக்கிய "செல்பி" போன்ற படங்களில் இசையமைப்பாளராகவும் பணியாற்றியுள்ளார்.